На основу члана 135. став 3. Закона о рударству и геолошким истраживањима („Службени гласник РС”, број 88/11) и члана 42. став 1. Закона о Влади („Службени гласник РС”, бр. 55/05, 71/05-исправка, 101/07, 65/08, 16/11, 68/12-УС и 72/12),

Влада доноси

У Р Е Д Б У

O ВИСИНИ И НАЧИНУ ПЛАЋАЊА НАКНАДЕ ЗА ПРИМЕЊЕНА ГЕОЛОШКА ИСТРАЖИВАЊА МИНЕРАЛНИХ И ДРУГИХ ГЕОЛОШКИХ РЕСУРСА ЗА 2014. ГОДИНУ

Члан 1.

Овом уредбом утврђује се висина и начин плаћањанакнаде за вршење примењених геолошких истраживања минералних и других геолошких ресурса, за 2014. годину (у даљем тексту: накнада) коју плаћа носилац истраживања.

Члан 2.

Минерални и други геолошки ресурси у смислу ове уредбе су:

1) угљоводоници у течном и гасовитом стању (нафта и гас);

2) уљни глинац (шкриљац);

3) угаљ;

4) радиоактивни минерални ресурси;

5) металични минерални ресурси, укључујући и ретке метале;

6) племенити метали (злато, сребро, платина);

7) неметалични минерални ресурси, укључујући и минералне ресурсе за добијање грађевинских материјала;

8) драго и полу драго камење;

9) подземне воде;

10) геотермални ресурси;

11) техногени минерални ресурси.

Члан 3.

Висина накнаде, утврђује се према степену истражености и процењеној рудној (минералној) потенцијалности истражног простора, односно стадијуму истраживања, у динарској вредности по километру квадратном одобреног истражног простора, и то у износу од : 10 000 динара/1 km2.

Члан 4.

Накнада се плаћа једном годишње за период од годину дана, и то најкасније у року од тридесет дана од дана добијања одобрења за вршење примењених геолошких истраживања, а у случају геолошких истраживања одобрених у претходним годинама, до 31. јануара 2014. године.

Ако је обавеза носиоца истраживања за плаћање накнаде мања од годину дана, иста се своди на период на који је одобрено истраживање.

Члан 5.

Податке о уплати накнаде носилац истраживања подноси органу који је издао одобрење за вршење примењених геолошких истраживања, на Обрасцу ГНПГИ - Годишња накнада за примењена геолошка истраживања минералних и других геолошких ресурса за 2014. годину.

Образац из става 1. овог члана одштампан је уз ову уредбу и чини његов саставни део.

Члан 6.

Уколико носилац истраживања не поступи у складу са чл. 3, 4. и 5. ове уредбе, надлежни орган који је издао одобрење за вршење примењених геолошких истраживања послаће носиоцу истраживања опомену да поступи у складу са одредбама ове уредбе и доспели износ плати најкасније у року од 10 дана од дана пријема опомене.

Члан 7.

Ова уредба ступа на снагу наредног дана од дана објављивања у „Службеном гласнику Републике Србије”, а примењиваће се од 1. јануара 2014. године.

Број:

Датум:

В Л А Д А

ПРЕДСЕДНИК

Образац ГНПГИ

**ГОДИШЊА НАКНАДА ЗА**

**ПРИМЕЊЕНА ГЕОЛОШКА ИСТРАЖИВАЊА МИНЕРАЛНИХ**

**И ДРУГИХ ГЕОЛОШКИХ РЕСУРСА ЗА 2014. ГОДИНУ**

За период од \_\_\_\_\_\_\_\_\_\_\_\_\_\_\_\_\_ до \_\_\_\_\_\_\_\_\_\_\_\_\_\_\_\_\_\_ 2014. године

|  |  |  |
| --- | --- | --- |
| Поље 1. | НАЗИВ ОБВЕЗНИКА НАКНАДЕ ЗА ОДОБРЕНА ПРИМЕЊЕНА  ГЕОЛОШКА ИСТРАЖИВАЊА | |
| 1. Матични број |  |
| 2. ПИБ |  |
| 3. Број пословног рачуна |  |

|  |  |  |  |
| --- | --- | --- | --- |
| Поље 2. | OДОБРЕЊЕ ЗА ПРИМЕЊЕНА ГЕОЛОШКА ИСТРАЖИВАЊА | | |
| Број одобрења |  | |
| Датум издавања одобрења |  | |
| Врста минералног ресурса |  | |
| Број одобреног истражног простора | |  |
| Површина одобреног истражног простора (km2) | |  |
| Рок важења одобрења |  | |
| Стадијум (фаза) истраживања | прво решење о одобрењу |  |
| први наставак |  |
| други наставак |  |

|  |  |  |
| --- | --- | --- |
| Поље 3. | ГЕОГРАФСКА ПОЗИЦИЈА ИСТРАЖНОГ ПРОСТОРА | |
| Назив локалитета/лежишта |  |
| Назив Општине | 1. |
| 2. |
| 3. |

|  |  |  |  |  |
| --- | --- | --- | --- | --- |
| Поље 4. | ЕВИДЕНЦИЈА О НАКНАДИ | | | |
| Износ утврђене накнаде | | ............................................. (дин) | |
| Износ плаћене накнаде:  ...................................... (дин) | | 1. Датум уплате: | |
| 2. Извод број: | |
| Поље 5. | | ПОДАЦИ ЗА СЛУЖБЕНИ КОНТАКТ: | | |
| Име и презиме одговорне особе  обвезника накнаде | |  |
| Радно место /функција | |  |
| Назив правног лица | |  |
| Адреса | |  |
| Телефон | |  |
| Факс: | |  |
| Е-мail: | |  |

|  |  |
| --- | --- |
| Поље 6. | ЛИСТА ПРИЛОГА |
| 1. Фотокопија решења о одобреним истраживањима  2. Доказ о извршеном плаћању накнаде (*копија налога за плаћање или*  *приложени алтернативни инструменти плаћања, изводи о уплати*). |

**П о т в р д а**

Овим потврђујем под пуном кривичном и материјалном одговорношћу да су сви подаци садржани у овој Годишњој накнади за одобрена примењена геолошка истраживања истинити и тачни.

Име и презиме одговорне особе: ...................................................................................

Потпис: ( М.П.) ....................................................................................

Датум: ....................................................................................

Место: .....................................................................................

**О Б Р А З Л О Ж Е Њ Е**

1. **Правни основ за доношење уредбе**

Правни основ за доношење уредбе садржан је у одредбама члана 135. став 3. Закона о рударству и геолошким истраживањима („Службени гласник РС”, бр. 88/11) којим је одређено да висину и начин плаћања накнаде за примењена геолошка истраживања минералних и других геолошких ресурса, у складу са овим законом, одређује Влада, и у члану 42. став 1. Закона о Влади („Службени гласник РС”, бр. 55/05 и 71/05-исправка, 101/07, 65/08. 16/11-УС и 72/12), по коме Влада уредбом подробније разрађује однос уређен законом, у складу са сврхом и циљем закона.

1. **Разлози за доношење**

Разлози за доношење ове уредбе састоје се у чињеници да је код одређивања накнаде и начина плаћања за вршење примењених геолошких истраживања минералних и других геолошких ресурса, потребно утврдити висину накнаде према врсти минералних и других геолошких ресурса, степена истражености терена, процењене рудне потенцијалности истражног простора и сл., тако да висину накнаде у одговарајућој динарској вредности, а највише до 10.000 динара, по километру квадратном истражног простора одређује Влада у последњем кварталу текуће године за наредну годину.

Средства остварена од накнаде су приход буџета Републике.

**III. Објашњење основних правних института и појединачних решења**

Одредбама члана 1. уредбе у складу са чланом 135. став 3. Закона о рударству и геолошким истраживањима („Службени гласник РС”, бр. 88/11) одређено је се да Уредбом утврђује висина накнаде и начин плаћања накнаде за вршење примењених геолошких истраживања минералних и других геолошких ресурса за 2014. годину.

У члану 2. уредбе одређене су врсте минералних и других геолошких ресурса наведене групе на основу карактеристичних геолошко-минерагенетских, минералошких, хемијских, физичко-хемијских, технолошких и других особина.

У члану 3. предлога уредбе одређен је динарски износ накнаде за 2014. годину, у динарској вредности по километру квадратном истражног простора,у складу са одредбама члана 135. став 2. Закона о рударству и геолошким истраживањима („Службени гласник РС”, бр. 88/11).

Одредбама члана 4. и 5. Уредбе одређено је да се накнада плаћа једном годишње за период од годину дана, и то најкасније у року од тридесет дана од дана добијања одобрења за вршење примењених геолошких истраживања, а у случају геолошких истраживања одобрених у претходним годинама, до 31. јануара 2014. године, с тиме да се подаци о уплати накнаде подносе органу који је издао одобрење за вршење примењених геолошких истраживања, на Обрасцу ГНПГИ - Годишња накнада за примењена геолошка истраживања минералних и других геолошких ресурса за 2014.годину.

Уколико носилац истраживања не поступи у складу са чл. 3, 4. и 5. ове уредбе, одредбама члана 6. ове Уредбе одређено је да ће надлежни орган који је издао одобрење за вршење примењених геолошких истраживања послати носиоцу истраживања опомену да поступи у складу са одредбама ове Уредбе и доспели износ плати најкасније у року од десет дана од дана пријема опомене. Наиме, одредбама члана 41. Закона о рударству и геолошким истраживањима одређено је да ћенадлежни орган укинути решење о одобрењу за истраживање пре истека одређеног истражног рока у случајевима ако се не плати накнада за примењена геолошка истраживања за текућу годину, то не поступање по опомени представља основ за доношење решења о укудању одобрењу за истраживање.

Одредбама члана 7. уредбе одређено је ова уредба ступа на снагу наредног дана од дана објављивања у „Службеном гласнику Републике Србије”, а примењиваће се од 1. јануара 2014. године.

**IV. Процена финансијских средстава потребних за спровођење Уредбе**

За спровођење ове уредбе није потребно обезбедити средства у буџету Републике Србије.

**V. Разлози због којих се предлаже да акт ступи на снагу пре осмог дана од дана објављивања**

С обзиром да висину накнаде одређује Влада у последњем кварталу текуће године за наредну годину, то ради реализације прихода од накнаде за 2014. годину потребно да акт ступи на снагу пре осмог дана од дана објављивања.